**ZÁKLADY ADMINISTRATÍVY**

Celkovú známku za klasifikačné obdobie tvorí priemer známok. V prípade neprítomnosti žiaka na vyučovaní, je jeho povinnosťou nahradiť si všetky úlohy a testy v popoludňajších hodinách. Ak sa tak nestane do dvoch týždňov, do celkového hodnotenia sa potom za dané úlohy a testy započítava 0 %.

**Limity rýchlosti a hodnotenie odpisov**

**Tabuľka výkonov pre 1. ročník**

 *Počet úderov za minútu na známku*

|  |  |  |  |  |
| --- | --- | --- | --- | --- |
| **Mesiac** | **1** | **2** | **3** | **4** |
|  September | 80 | 65 | 50 | 35 |
|  Október | 85 | 70 | 55 | 40 |
|  November | 90 | 75 | 60 | 45 |
|  December | 95 | 80 | 65 | 50 |
|  Január | 100 | 85 | 70 | 55 |
|  Február | 110 | 90 | 75 | 60 |
|  Marec | 120 | 105 | 90 | 70 |
|  Apríl | 130 | 115 | 100 | 85 |
|  Máj | 140 | 125 | 110 | 95 |
|  Jún | 150 | 135 | 120 | 105 |

*Hodnotenie presnosti písania na klávesnici*

|  |  |  |
| --- | --- | --- |
| **Percento chýb** | **Percento presnosti** | **Známka** |
| 0,00 - 0,20 | 100,00 - 99,80 | výborný |
| 0,21 - 0,40 | 99,79 - 99,60 | chválitebný |
| 0,41 - 0,60 | 99,59 - 99,40 | dobrý |
| 0,61 - 0,80 | 99,39 - 99,20 | dostatočný |

**Výpočet hrubých úderov, čistých úderov a percenta chýb**

*Hrubé údery (HÚ)*

- podľa predlohy zistíme počet úderov až po posledný ukončený riadok,

- pripočítame údery v nedokončenom riadku,

- pripočítame alebo odpočítame výsledok vzájomného započítavania chýbajúcich úderov a úderov naviac.

- spočítaním týchto položiek získame celkový počet hrubých úderov

*Čisté údery (ČÚ)*

- od súčtu hrubých úderov odpočítame trestné body za chyby (napr. 10 úderov za chybu) a dostaneme celkový počet čistých úderov.

*Čisté údery za minútu*

- vypočítame tak, že vydelíme celkový počet čistých úderov počtom minút odpisu

*Percento chýb*

- počítame podľa tohto vzorca:

(počet chýb x 100) : počet hrubých úderov

- percento chýb počítame na dve desatinné miesta nezaokrúhlene.

*Percento presnosti odpisu*

- zistíme, ak od 100 % odpočítame percento chýb.

Príklad:

- žiak dosiahol za 10 minút 1987 úderov, v práci mal 7 chýb

počet hrubých úderov za 10 minút 1 987

7 chýb x 10 trestných bodov 70

počet čistých úderov za 10 minút 1 917

počet čistých úderov za 1 minútu 191,7

percento chýb (700 : 1987) = 0,35 %

percento presnosti 100 % - 0,35 % = 99,65 %

**Hodnotenie chýb v obchodných listoch**

Chyby vyjadrujeme v bodoch 1 - 3 - 5 - 10 (malé - stredné - veľké - závažné chyby).

*Malé chyby (1 bod):*

malé štylistické chyby: opakovanie slov, menej vhodný slovosled,

malá pravopisná alebo gramatická chyba - chýbajúce diakritické znamienko,

malé formálne chyby: menej presné umiestnenie odvolávacích údajov, nie celkom správna šírka okrajov,

strojopisné chyby: nula písaná ako veľké O, chybná medzera (okrem PSČ a testných spojení),

*Stredné chyby (3 body):*

nie veľké štylistické chyby: nie celkom presná štylizácia, nesprávna predložková väzba a pod.,

stredné pravopisné alebo gramatické chyby: chyba v pravopise prevzatých slov, nesúlad medzi menom podpisujúceho a rodom, v ktorom je uvedená funkcia, zmena slovosledu mena a priezviska a pod., menšia chyba v interpunkcii,

formálna chyba: nesprávne umiestnené oslovenie, nezachovaná ľavá zvislica textu podľa predtlače, nesprávne umiestnený dopravný a doručovací údaj, nesprávne umiestnená adresa, chýbajúce číslo dodávacej pošty, príliš široká, resp. príliš úzka medzera nad odolávacími údajmi alebo pod nimi, nadmerne široká, resp. úzka medzera medzi riadkami odvolávacích údajov, chybný, resp. nesprávne napísaný odvolávací údaj, nesprávne rozčlenené telefónne číslo, priveľmi úzky textový stĺpec, veľmi nízko, resp. vysoko umiestnený odtlačok pečiatky, nesprávne napísaná značka alebo skratka, ak nespôsobuje zmenu obsahu, nesprávne upravený výpočet bodov, nerovnaká úprava odsekov, nesprávne vyznačené prílohy, bodka za pozdravom, chyba vo zvýrazňovaní, viditeľne opravená väčšia strojopisná chyba a pod.

*Veľké chyby (5 bodov):*

väčšia štylistická chyba: nejasná, nevhodná štylizácia, nespisovné slovo, nepresná terminológia, nerozdelenie, resp. nesprávne rozdelenie textu do odsekov a pod., nesprávna, nezrozumiteľná stavba súvetia,

veľká gramatická chyba: veľké písmeno, zámena i/y a pod.,

značná vecná alebo formálna chyba: nerovnomerný ľavý okraj, písanie adresy mimo adresového pásma, chybné PSČ, nesprávne rozčlenené PSČ v adrese adresáta, chýbajúci odvolávací údaj, chyba v odvolávacom údaji, rozpor medzi odvolávacími údajmi a textom, chýbajúci podpis, podpis umiestnený cez meno a funkciu, zmena poradia odtlačku pečiatky, podpisu, mena a funkcie, chýbajúce vyznačenie príloh, nesprávna značka alebo skratka a pod.

*Závažné chyby (10 bodov):*

závažná vecná chyba: zámena odosielateľa a adresáta, vynechaný dôležitý údaj,

závažná štylistická chyba: zmena obsahu nepochopením dispozície alebo zámenou odborných termínov.

**KLASIFIKÁCIA PÍSOMNOSTÍ**

Známkou výborný sa klasifikujú písomností, ktoré sú napísané bez chyby a preklepov, sú vzorne upravené podľa STN 01 6910 a sú bezchybné zo stránky obsahovej, vecnej, gramatickej i štylistickej.

Známkou chválitebný sa klasifikujú písomností, v ktorých sú len malé chyby alebo menšie odchýlky od normalizovanej úpravy. Štylizácia je síce vhodná, ale nie dosť presná, jazykové chyby sú malé a možno ich opraviť.

Známkou dobrý sa klasifikujú písomností, v ktorých sú neesteticky, na prvý pohľad viditeľne opravené väčšie strojopisné chyby, odchýlky od normalizovanej úpravy sú nápadné, štylizácia nejasná, jazykové chyby väčšie.

Známkou dostatočný sa klasifikujú písomností, ktorých chyby sa nedajú ľahko opraviť, alebo ktoré majú také veľké odchýlky od predpísanej úpravy, že sa dajú v praxi použiť len s výhradami.

Známkou nedostatočný sa hodnotia písomností, pri ktorých na prvý pohľad vidieť neznalosť úpravy, alebo obsahujú toľko chýb a takého charakteru, že sa nedajú vôbec opraviť, takže by sa v praxi nedali ani s výhradami použiť.

 *Klasifikačná tabuľka*

|  |  |
| --- | --- |
| **Klasifikácia** | **Počet trestných bodov** |
| výborný | 0 |
| chválitebný | 1 – 3 |
| dobrý | 4 – 6 |
| dostatočný | 7 – 9 |
| nedostatočný | 10 a viac |